recursal/SuperWikiNEXT-32B huggingface dataset:
*Sopa de San Carlos Borromeo*, cadro de Daniele Crespi.
**Xaxún**, ou **xexún**, é a abstinencia dalgunha ou de todas as *comida*s, e nalgún caso tamén da bebida, durante un período de tempo. O xexún tamén pode implicar a abstinencia de determinados tipos de alimentos, como a carne, e mesmo incluír a abstinencia sexual temporal. O xaxún pode realizarse por razóns relixiosas, médicas ou como forma de protesta (folga de fame).

O xaxún cristián ten a súa orixe na Biblia, practícano os católicos, os anglicanos, os ortodoxos e algunhas denominacións protestantes norteamericanas como a Igrexa Metodista Unida. As igrexas reformadas europeas critican o xaxún como algo puramente externo, sen relación coa salvación do individuo.

Os xudeus practican o xaxún durante sete días do seu calendario.

O xaxún tamén forma parte integral do hinduísmo aínda que está baseado en costumes locais ou crenzas persoais.

Os musulmáns practican o xaxún durante o mes de Ramadán, coa prohibición de comer, beber e ter practicas sexuais polo día.

Notas
-----

1. ↑  Xexún é considerada forma menos recomendable polo DRAG. Definicións no *Dicionario da Real Academia Galega* e no Portal das Palabras para *xexún*.

|  |  |
| --- | --- |
| Control de autoridades | 
* Wd: Q44602
* BNCF: 18632
* BNF: 11978127j
* BRE: 3162218
* EBID: ID
* GEC: 0232022
* GND: 4140275-3
* JSTOR: fasting
* LCCN: sh2003003108
* NDL: 00561269
* NKC: ph116005
* PSH: 7896

 |

|  |  |
| --- | --- |
| Identificadores | 
* MeSH: D005215
* MeSH: F01.145.407.400
* UMLS: C0015663

 |
**Xavier Pardo Bedía**, nado en Santiago de Compostela o 1 de decembro de 1903, e finado na Coruña o 3 de xullo de 1969, foi un óptico, xornalista e escritor galego.

Traxectoria
-----------

Homenaxe a Otero Pedrayo polo seu ingreso na RAG en 1929. De pé: César Otero, José Berguer, Pardo, Liste Mourenza, Abelaira, Salvador Mosteiro, Manuel Cabanillas, Calviño Domínguez e A. Villar Ponte. Sentados: Laureano Alonso, Eladio Rodríguez, Otero Pedrayo, Risco, Ángel del Castillo e Rafael González Villar.
Fillo do óptico santiagués Jaime Pardo Montes. Colaborou en *Nós* e foi correspondente de *Galicia* en Santiago de Compostela. En outubro de 1924 creou en Compostela a editora Libredón, que publicaba a revista mensual do mesmo nome na que aparecían novelas curtas en galego; a primeira foi a titulada *Mariña Andrade*, da autoría do propio Xavier Pardo. Ingresou o 18 de outubro de 1924 no Seminario de Estudos Galegos, onde leu o 28 de novembro do ano seguinte o traballo *As leendas da morte na Baixa Bretaña*, tradución de Anatole Le Braz, que xa publicara por entregas no periódico *Galicia*.

En 1926, Ano Xacobeo, foi canda a Vicente Risco, Ramón Otero Pedrayo, Lois Feixoo e Antón Sánchez desde Ourense a Santiago de Compostela como peregrinos. Froito desta ruta de catro días, escribiu o texto *No camiño de San-Yago*, publicado por capítulos na revista *A Nosa Terra* entre xullo de 1926 e abril de 1927.

A finais da década de 1920 instalouse na Coruña, onde abriu unha óptica. Durante o franquismo foi concelleiro da Coruña (1958) e deputado provincial (1964) vicepresidente da Deputación da Coruña, onde promoveu a adquisición do Sanatorio Psiquiátrico de Conxo pola institución.

Obras
-----

* *Mariña Andrade*.

Vida persoal
------------

Casou na Coruña con Ramona Murias Reigada en 1929.

Recoñecementos
--------------

A Deputación da Coruña concedeulle a Medalla de Prata da provincia a título póstumo.

Notas
-----

1. ↑  Necrolóxica en *La Voz de Galicia*, 4-7-1969, p. 22, 23.
2. ↑  *El Compostelano*, 16-10-1924, p. 3.
3. ↑  *Galicia. Diario de Vigo*, 16-3-1924, p. 3.
4. ↑  *El Pueblo Gallego*, 23-8-1969, p. 11.
5. ↑  Ficha da obra
6. ↑  *El Progreso*, 2-7-1929, p. 2.

Véxase tamén
------------

### Ligazóns externas

* Discurso de Xabier Pardo Bedía para homenaxear a Luís Porteiro Garea Arquivado 13 de xaneiro de 2018 en Wayback Machine.

|  |  |
| --- | --- |
| Control de autoridades | 
* Wd: Q31281531
* WorldCat
* VIAF: 8939154198338720230004

 |
**Zulfuqar Əhmədzodə**, nado en Pensər en 1898 e finado en Mariinsk o 9 de xuño de 1942, foi un poeta e político talish.

Traxectoria
-----------

Estudou primeiro nunha madrasa, e alí comezou a escribir poemas relixiosos no xénero *mersiye* (elexías). Logo completou a súa educación nunha escola rusa da súa vila natal e completou a súa educación en Istambul.

Despois da revolución rusa apoiou os bolxeviques. Entre 1920 e 1937 ocupou diferentes cargos na administración, dirixiu o comité executivo da súa provincia natal de Astara, e despois presidiu o comité executivo dunha provincia da RSS de Armenia. Detido en 1937 tras enfrontarse co líder de Acerbaixán Mir Jafar Baghirov. Condenárono a cinco anos de prisión pero morreu, antes de cumprir a pena, logo dunha longa enfermidade no hospital da cidade de Mariinsk.

Escribiu moitos poemas en talish e azarí, entre os máis coñecidos figuran "Toloshi zhimon" (1931 en talish), "Davarda Ruzon" (en talish) e "Arktïka dastanı" (en azarí). Defensor do recoñecemento dunha entidade talish e creador da lingua literaria talish, Zufulqar traduciu ao talish clásicos da literatura rusa e escribiu libros de texto e manuais da lingua talish para a escola primaria.

Notas
-----

1. ↑  Аллахверди Агарзазаде. Talış poeziyasının günəşi - Zülfüqr Əhmədzadə (Pensəj) (азерб.) // Tolışi sədo : газета. — Январь 2010. — No 2(110). — S. 7.
| Zugspitze |
| --- |
|  |
| Elevación: | 2962 metros |
| Latitude: | 47° 25′ N |
| Lonxitude: | 10° 59′ O |
| Localización: | Alemaña, Austria |
| Cordilleira: | Macizo de Wetterstein |
| Primeira acensión: | 27.08.1820:Joseph Nauss, Johannes Georg Deutschl, Maier |
| Rota máis fácil: | teleférico, tren |
| Localización do Zugspitze no sur de Alemaña |

O **Zugspitze** é unha montaña situada na cadea dos Alpes, no macizo de Wetterstein, nos Alpes bávaros. É a cima máis elevada da Alemaña, con 2962 metros. O Zugspitze sitúase exactamente sobre a fronteira xermano-austríaca, mais o cume está dentro de Alemaña. Forma parte do distrito de Garmisch-Partenkirchen.

O Zugspitze fica nunha rexión de deportes invernais, dispondo dun pequeno glaciar, o Schneeferner, que está en retroceso nos últimos anos.
Sitio moi turístico, a cima é doadamente accesíbel por medio do Ferrocarril do Zugspitze e polos teleféricos a disposición, tanto na parte alemá como na parte austríaca.
As temperaturas medias do cume atinxen os -11,2 °C en xaneiro e os 2,0 °C no mes de xullo. A capa de neve, como media, alcanza os 385 cm en marzo.

Xeoloxía
--------

Entre o Sonnenspitze, o Wetterstein (onde se levanta o Zugspitze) e o Daniel, coexisten tres tipos de rochas encamadas unhas sobre as outras até o erguemento do macizo. Estas montañas preséntanse agora como unha balconada sobre o val do río Inn. Case todos estes tipos de rochas se formaron no remoto pasado no fondo do mar e están compostas de material calcario e dun seu derivado, a dolomita. Xunto con estas rochas áchase tamés gres, silicatos e toba volcánica.

En comparación coa idade da Terra (4.500 millóns de anos), as rochas presentes aquí son relativemente novas. Un primeiro grupo data de 250 a 130 millóns de anos de antigüidade (Triásico e Xurásico), mentres que un segundo grupo data de arredor de "tan só" 10.000 anos (glaciación de Würm).

|  |  |
| --- | --- |
|  | Commons ten máis contidos multimedia sobre:  ***Zugspitze*** |

|  |  |
| --- | --- |
| Control de autoridades | 
* Wd: Q3375
* WorldCat
* VIAF: 240339296
* EBID: ID
* GEC: 0073427
* GeoNames: 2760454
* GND: 4068088-5
* LCCN: sh2001002959
* NKC: ge336204
* Peakbagger: 10012
* TGN: 1107081

 |
**Xesús Alonso Pimentel**, tamén chamado **Cuchús Pimentel**, nado en Palencia en 1959, é un guitarrista lugués.

Traxectoria
-----------

Naceu en Palencia, onde daba clase o seu pai, o escritor e polígrafo Xesús Alonso Montero, mais axiña foron vivir a Lugo. Pimentel formouse en guitarra clásica primeiro, e en guitarra de jazz despois, se ben destaca fundamentalmente polo seu traballo como guitarrista de flamenco. Nos seus tempos mozos traballou en grupos de rock, como N.H.U. ou Noroeste, así como no conxunto de jazz Baio Ensemble.

Participou no disco *La sal de la vida*, canda Uxía Senlle, Rasha e María Salgado. Acompañou habitualmente o mozo cantaor lugués El Kiki.

Discografía
-----------

* *La Sal de la Vida* (Nubenegra), 1997, en colaboración con Rasha, María Salgado e Uxía.
* *Música de Galicia* (Do Fol), 1999
* *Pimenteira*, Stone Records, 1994, con Marcos Teira

Véxase tamén
------------

### Bibliografía

* "Alonso Pimentel, Xesús". *Dicionario biográfico de Galicia* **3**. Ir Indo Edicións. 2010-2011. p. 323.
* "Cuchús Pimentel". *Gran Enciclopedia Galega* (DVD). El Progreso. 2005. ISBN 84-87804-88-8.

### Ligazóns externas

* ""Armas de diversión masiva". Entrevista a Cuchus Pimentel. "Sueño de Calíope" nº 35". *Facebook*. 20 de xaneiro de 2021.
Coordenadas: 62°28′16.19″N 6°9′17.42″L﻿ / ﻿62.4711639, -6.1548389

Ålesund no verán.
**Ålesund** é unha cidade do condado de Møre og Romsdal, en Noruega. Segundo o censo, en 2015 tiña 46 316 habitantes.

Xeografía
---------

Está situada sobre un arquipélago, e ocupa tres das illas exteriores occidentais (Hessa , Aspøy , Nørvøy) á entrada do fiorde de Stor.

Historia
--------

Cara ao sur da vila atópanse as ruínas do castelo de Hrolf Ganger (máis coñecido como Rollon), fundador no século IX da dinastía dos duques de Normandía. O primeiro asentamento data do século XVI.

O 23 de xaneiro 1904 produciuse un gran lume que destruíu 800 casas, construídas en madeira. O káiser Guillerme II de Alemaña, que adoitaba pasar períodos de vacacións na vila, enviou centos de artesáns alemáns e cincuenta arquitectos para a reconstrución da cidade; froito disto foi que a cidade foi reconstruída enteiramente no estilo coñecido como Art Nouveau (chamado *Jugendstill* en alemán).

En 1948 concedéuselle o estatuto de cidade.

A cidade é a capital pesqueira norueguesa e serve de base á frota pesqueira de arenque e bacallau do Ártico. *Sunnmørsposten* é o xornal local.

Véxase tamén
------------

### Ligazóns externas

Concello de Ålesund

|  |  |
| --- | --- |
| Control de autoridades | 
* Wd: Q62266
* WorldCat
* VIAF: 237828069
* BNF: 135060435
* BRE: 2684806
* EBID: ID
* GEC: 0002337
* GeoNames: 6453341
* GND: 4283621-9
* ISNI: 0000 0004 1799 1779
* LCCN: n79127974
* MusicBrainz: ID
* OSM: 406858

 |
**Eudoxia María Neira Fernández**, alcumada 'Yoya', nada na Coruña en 1975 é unha política coruñesa do PSdeG-PSOE.

Traxectoria
-----------

Avogada. Afiliouse ao PSdeG-PSOE en 1996, foi asesora do Concello da Coruña e após a renuncia de Mar Barcón á súa acta de concelleira, asumiu a concellaría de Transportes e Mobilidade en febreiro de 2009, cargo que ocuparía até o ano 2011.

Desde entón ocupa as bancadas da oposición na corporación municipal tras ser elixida tanto nas eleccións municipais de 2011 coma nas de 2015. Dende decembro de 2018, é a voceira do grupo socialista no Concello coruñés.
Pertenceu a distintos órganos de dirección do PSOE no ámbito local e autonómico. 
Casada e nai de tres fillos.
Compaxina a actividade política coa súa profesión de avogada en exercicio.

Notas
-----

1. ↑  "En los buses se mejorará lo que haya que mejorar". *La Voz de Galicia*. 17 de febreiro de 2009. Arquivado dende o orixinal o 11 de marzo de 2016. Consultado o 15 de outubro de 2015.
2. ↑  Yoya Neira: «Si somos casta, nosotros somos casta de la calle» www.lavozdegalicia.es, 10/05/2015
3. ↑  Obdulia Taboadela sustituye a Mar Barcón como concejala de Urbanismo de A Coruña www.20minutos.es, 02/02/2009
***Shot*** é un álbum da banda estadounidense de noise rock The Jesus Lizard, publicado o 16 de abril de 1996 a través do selo Capitol Records. Impresionado polo seu traballo no disco *Houdini* dos Melvins, o grupo contratou ao produtor GGGarth para gravar este traballo. Destaca deste álbum unha produción moi distinta das voces de David Yow, que son moito máis claras e altas na mestura en comparación con anteriores gravacións.

Este é o primeiro álbum de estudio da banda que non foi producido por Steve Albini, ademais de ser o seu primeiro editado por Capitol. Tense falado moito sobre que Albini negouse a traballar coa banda debido a que asinaran cun selo grande, a pesar de que o produtor o negou en comentarios realizados nunha recensión, aparecida na páxina web de Paste Magazine, tras a reedición en 2009 do disco a través de Touch and Go Records.

Listaxe de cancións
-------------------

Todos os temas compostos por The Jesus Lizard.

1. "Thumper" - 3:31
2. "Blue Shot" - 4:13
3. "Thumbscrews" - 3:10
4. "Good Riddance" - 3:15
5. "Mailman" - 3:26
6. "Skull of A German" - 3:42
7. "Trephination" - 3:34
8. "More Beautiful Than Barbie" - 2:50
9. "Too Bad About The Fire" - 4:00
10. "Churl" - 2:53
11. "Now Then" - 2:34
12. "Inamorata" - 3:05
13. "Pervertedly Slow" - 2:40
14. "Shut Up" (canción extra só no CD xaponés)
15. "Bad Guy" (canción extra só no CD xaponés)

|  |  |
| --- | --- |
| Control de autoridades | 
* Wd: Q3482538
* Discogs: 47087
* MusicBrainz: ID

 |
**Shuttarna II** foi rei de Mittani sobre o -1410, sucesor de Artatama I.

Traxectoria
-----------

Seica non demasiado despois de chegar ao trono sobre -1410, algúns príncipes sirios (Tunip, Qadesh, Tahsi, Gezer e algúns outros) se rebelaron contra Exipto, pero serían sometidos polos exipcios, e non é clara a implicación do novo rei de Mitanni no asunto, pero despois o rei de Mitanni foi recibido na corte exipcia e asinou un tratado (con Tuthmosis IV) que fixou a fronteira entre os dous poder hexemónicos nunha liña entre Qatna e Qadesh. Tuthmosis IV casou coa princesa mitannia Mutemuia, filla de Artatama I. Despois Amenofis III de Exipto (que reinou aproximadamente de -1390 a -1350) casou coa primeira das dúas princesas mitannias que serán as súas mulleres: Giluhepa (filla de Shuttarna II) e despois Taluhepa (filla de Tushratta). Intercambiáronse cartas amábeis e agasallos suntuosos e Mitanni mostrou interese no ouro exipcio.

Os reinos que se formaran na rexión do Alto Éufrates e a futura Armenia, algúns deles hurritas, comezaron a quedar baixo influencia dos hititas, durante o reinado de Muwatallis I (sobre -1420 – -1400). Estes reinos eran Tegarama, Zazzisa, Alha, Armatana, Arawanna, Ishuwa e outros. Mitanni reaccionou e, despois do -1400, quedaron baixo o alta soberanía hurrita.

O seu reinado non foi moi longo e morreu sobre o -1399. O seu fillo máis vello, Artashshumara foi asasinado por un tal Ud-hi ou Uthi; suponse que este Uthi quería reinar en nome dun rei menor de idade e que proclamou ao fillo novo do rei Shuttarna, Tushratta, irmán máis novo do asasinado.

| * v
* c
* e
Reis de Mitanni |
| --- |
| 
* Kirta
* Shuttarna I
* Parsatatar
* Sausatatar
* Artatama I
* Shuttarna II
* Artashumara
* Tushratta
* Artatama II
* Shuttarna III
* Shattiwaza
* Shattuara I
* Wasashatta
* Shattuara II

 |

|  |  |
| --- | --- |
| Control de autoridades | 
* Wd: Q392719
* EBID: ID

 |
**Shuri-te** (kanji: 首里手, hiragana:  しゅりて), ou **Suidī** (en lingua okinawana), é un estilo dos tres estilos primordiais de karate, que foi creado aínda na época en que a arte marcial de Okinawa era coñecida como *Tode*, ou "man chinesa". A súa denominación se debe á súa orixe, porque xurdiu na cidade de Shuri, a vella capital do extinguido Reino de Ryukyu, actualmente unha provincia xaponesa.

O conxunto principal de técnicas comprende golpes retos e defensas en ángulo. Para conservar a forza, os golpes ofensivos visan sempre un punto vital, o que mostra a primacía de golpes contundentes (atemi waza), como moquetes e patadas, que teñen a finalidade de acabar cun combate nun único movemento, coñecido como ikken hissatsu.

Notas
-----

1. ↑  "Karate-Do - História: O Karate-Do e sua origem" (en portugués). Arquivado dende o orixinal o 22 de febreiro de 2014. Consultado o 12 de febreiro de 2014.
2. ↑  "História do Karate-do Shorin Ryu" (en portugués). Arquivado dende o orixinal o 01 de xaneiro de 2014. Consultado o 12 de febreiro de 2014.
**Shuttarna III** foi probabelmente rei de Mitanni asociado ao seu pai Artatama II sobre o -1350 (é posíbel que só gobernase en nome do pai e non fose correxente).

Traxectoria
-----------

Coincidindo coa toma do poder sobre todo o reino grazas aos hititas e á morte de Tushratta pouco despois, Mitanni foi invadido por Asiria, aliada co reino de Alshe. Shuttarna III, que se decantaba pola alianza asiria, logrouna, pero tivo que ordenar a devolución aos asirios das portas de ouro do palacio que lle foran arrebatadas polo rei Sausatatar sobre o -1440. Tamén eliminou á familia de Tushratta e á nobreza opositora. Actuou con man de ferro contra os inimigos pero parece que foi popular entre a xente.

Sobre o -1340 o rei hitita Suppiluliumas I enviou ao seu fillo Piyashshilis cun exército contra Mitanni, acompañado do pretendente Mattiwaza, fillo do ex rei Tushratta; cruzaron o Éufrates en Karkemish e marcharon a Irridu, xa en territorio hurrita. Mattiwaza enviara mensaxeiros e esperaba un recibimento caloroso do pobo hurrita, pero en realidade Shuttarna III conseguira o favor popular e os hititas non eran ben recibidos.

Shuttarna enviou un exército contra os hititas, pero foi derrotado no distrito de Irridu e Irrite e Harran sometéronse. Unha revolta estoupou en Washukanni e os asirios enviaron axuda, pero "só un carro de combate", o que pareceu ofensivo a Shuttarna, que lles negou a entrada na cidade; entón os asirios asediaron Washukanni (a capital estaba en Taite).

Os círculos dirixentes da cidade enganaron aos hititas e fixéronlles crer que os asirios estaban alí para loitaren con eles e os hititas que estaban en Pakarripa, que se sometera, marcharon contra os asirios; pero unha vez estes foron postos en fuga, rendéronse a Mattiwaza e enviou unha mensaxe a Piyasilis e Mattiwaza que estaban en Irrite, chamándoos a Washukanni. As forzas asirias retiráronse diante da superioridade do inimigo, e Mattiwaza entrou na capital e foi proclamado rei. Os hititas achegáronse a Taite perseguindo aos asirios, pero estes retiráronse. A sorte de Shuttarna III (e de Artatama II) é descoñecida, pero probabelmente Shuttarna III morreu nas loitas que seguiron, e Artatama II puido restar en Taite ata a súa morte (probabelmente cuns 80 anos ou máis) recoñecido polos hititas en honor á súa antiga alianza.

| * v
* c
* e
Reis de Mitanni |
| --- |
| 
* Kirta
* Shuttarna I
* Parsatatar
* Sausatatar
* Artatama I
* Shuttarna II
* Artashumara
* Tushratta
* Artatama II
* Shuttarna III
* Shattiwaza
* Shattuara I
* Wasashatta
* Shattuara II

 |
**Manuel Jaime Barreiro Gil**, nado en Freixeiro (Santa Comba) o 18 de agosto de 1951, é un economista e político galego.

Traxectoria
-----------

Licenciouse en Ciencias Económicas e Empresariais na USC, acadando posteriormente o doutoramento. Foi membro durante breve tempo de Voces Ceibes. Durante ese tempo era coñecido como "O Chuspe".

Dirixente do PSG, foi un dos que se incorporou ao PSdeG trala aprobación da constitución. Foi senador de 1982 a 1996 pola provincia da Coruña. Foi presidente do Grupo Parlamentario Socialista do Senado e membro da Unión Parlamentaria Internacional e das Asembleas Parlamentarios do Consello de Europa, a Organización do Tratado do Atlántico Norte, a Unión Europea Occidental e a Organización para a Seguridade e a Cooperación Económica.

Foi decano da Facultade das Ciencias Económicas e Empresariais da USC entre o 2003 e o 2007, impartindo na actualidade docencia na área de Historia e Institucións Económicas.

Obras
-----

* *Población, propiedad de la tierra y formación del mercado agrario en Galicia 1900-1930*, 1983.
* *Prosperidade e atraso en Galicia durante o primeiro terzo do século XX*, 1990.
* *As raiceiras históricas do cooperativismo agrario en Galicia*, 2013

Véxase tamén
------------

### Outros artigos

* Lista de senadores galegos desde a Transición

### Ligazóns externas

* Ficha no Senado
* Ficha en Santa Comba na memoria

|  |  |
| --- | --- |
| Control de autoridades | 
* Wd: Q9096496
* WorldCat
* VIAF: 48477679
* BNE: XX847414
* ISNI: 0000 0000 4402 2667
* LCCN: n95074250

 |
Para outras páxinas con títulos homónimos véxase: Xacemento.
Un **xacemento**, en xeoloxía, é unha formación na que está presente unha concentración estatisticamente anómala (superior á normal) de minerais (**depósitos minerais**) presentes na codia terrestre (ou na litosfera).

Un xacemento mineiro é aquel xacemento no cal a cantidade e calidade dos minerais presentes xustifica un maior estudo, que ten por obxectivo definir en cantidade, calidade, profundidade e dimensión do depósito co fin de desenvolver as actividades mineiras para que a explotación do xacemento sexa economicamente rendíbel coas tecnoloxías dispoñíbeis no momento.

A maioría dos elementos químicos naturais, incluso os menos abundantes, encóntranse na codia en cantidades considerábeis. Porén, para que sexan extraíbeis necesítanse concentracións que só aparecen de maneira excepcional e, ademais, dunhas adecuadas condicións de accesibilidade. Algúns procesos xeolóxicos internos e externos poden producir localmente concentracións económicas de materiais como menas explotábeis de metais, carbóns ou hidrocarburos.

Véxase tamén
------------

### Bibliografía

* Meléndez, B. e Fuster, J. Mª (1981): Geología. 4ª ed. Madrid: Paraninfo S.A. ISBN 84-283-0956-6.

|  |  |
| --- | --- |
| Control de autoridades | 
* Wd: Q15104915
* BNCF: 37649
* BNF: 11987666s
* EBID: ID
* GND: 4039443-8

 |
**Vimara Pérez**, **Vímara Peres** ou **Guímara Peres** (orixinalmente **Uimara Petri**), nado na Coruña contra o 820 e finado en Bama no 873, foi un nobre galego, conde da Coruña. Conquistou Porto no ano 868.

Traxectoria
-----------

Con importantes posesións no interior da Galicia actual, dirixiu o gran salto repoboador ata a liña do río Douro, sendo un dos responsábeis da repoboación da liña entre o Miño e o Douro e, auxiliado por cabaleiros da rexión, da acción de *presura* do burgo de *Portucale* (Porto), que foi así definitivamente conquistado aos musulmáns no ano de 868.

Atribúeselle a fundación dun pequeno burgo fortificado nas proximidades de Braga, *Vimaranis*, co nome derivado do seu propio nome e que, co correr do tempo, por evolución fonética, transformouse no moderno Guimarães.

Os reis de Oviedo dirixiran a reorganización do territorio da antiga provincia romana de Gallaecia no Baixo Miño e no Bierzo, pero segundo nos afastamos cara ao sur a influencia da Corte foise esvaecendo e as iniciativas as asume unha nobreza galega ben arraigada e gobernante na Galicia nuclear.

Amparándose nunha teórica autorización do rei Afonso III o Magno, fíxose dono dun espazo onde a estrutura de poder islámico era feble e reorganizou o territorio baixo o seu dominio reconstruíndo a autoridade cristiá sobre a cidade de Porto tras reconquistala.

Dirixiu, para estes efectos, o asentamento de colonos e o repartimento de terras, restaurou as institucións da Igrexa e consolidou unha nova fronteira despexándoa do perigo árabe.

Este labor permitiu o segundo gran salto a cargo doutro gran magnate galego Hermenexildo Gotérrez. Estes nobres seguiron vinculados á Galicia orixinaria da que non se desarraigan. En efecto, fortaleceron o seu poder na terra de Amaía, e amplas zonas lucenses. Os monarcas do Reino de Galicia cada vez serán máis dependentes deles.

Vimara faleceu en Bama en 873. O seu fillo, Lucidio Vimaranis (etimoloxicamente, "fillo de Vimara"), sucedeuno á fronte dos destinos das terras a sur do Miño, comezando a instituírse así unha dinastía condal que gobernaría a rexión até 1071.

Unha maxestosa estatua érguese a carón da catedral do Porto.

|  |
| --- |
| Vimara Pérez **Casa de Vimara Pérez****Nacemento:** ca. 820  **Falecemento:** 873 |
| Aristocracia galega |
| Precedido por**Novo Título** | **Conde de Portucale**868 – 873 
 | Sucedido  por**Lucidio Vimaranis** |
|

Notas
-----

1. ↑  Torres Sevilla-Quiñones de León 1998, p. 304, n. 21.
2. ↑  Da Silva Pinto, Sérgio (1968). *Breves Notas Sobre Presúrias do Século IX na Terra Portugalense a respeito de Vímara Peres*.

Véxase tamén
------------

### Outros artigos

* Condado Portucalense
**Vince Melouney**, nado o 18 de agosto de 1945 en Sydney, é un guitarrista e letrista australiano que formou parte dos grupos Billy Thorpe & The Aztecs, Vince & Tony's Two, Bee Gees, Fanny Adams e The Vince Maloney Sect.

Carreira
--------

Os Bee Gees en 1967 con Vince Melouney no centro.
Foi un dos membros fundadores de Billy Thorpe & The Aztecs, servindo como o guitarrista principal de 1963 a 1965, logo formou un dúo de curta vida co antigo compoñente dos Aztecs Tony Barber, denominado Vince & Tony's Two. En 1966 gravou "I Need Your Lovin' Tonight" e a súa cara B "Mystery Train" con Barry Gibb, Robin Gibb e Maurice Gibb cantando os coros en ámbalas dúas cancións.

En 1967, despois de se instalar no Reino Unido e contactar cos irmáns Gibb, que xa coñecera en Australia, entrou nos Bee Gees. Foi o guitarrista principal nos seus primeiros tres álbums; *Bee Gees' 1st*, *Horizontal* e *Idea*. En xuño de 1968 escribiu e gravou "Such a Shame" que se editou na versión británica do álbum *Idea*. O 1 de decembro de 1968 actuou por última vez cos Bee Gees.

En 1969, formou un supergrupo de curta vida, Fanny Adams, con Doug Parkinson, Teddy Toi e Johnny Dick que gravou un álbum *Fanny Adams*. No verán de 1976 escribiu para os Bee Gee "Let It Ride" e "Morning Rain", pero finalmente non se gravaron.A comezos da década de 1980 regresou a Australia, actuando en xiras con John Paul Young co nome de *John Paul Young and The All Stars*, dedicouse despois á publicidade. En 1999 actuou de novo cos Bee Gees nun concerto en Sidney e realizou unha xira con Billy Thorpe and the Aztecs en 2002/3, ao seu remate editou o seu primeiro álbum en solitario "Here At Last", reeditado ao ano seguinte como *Covers* con novos temas, incluíndo versións de cancións de Steve Millers, Billy Joel ou Rufus Thomas.

Discografía
-----------

### Billy Thorpe & The Aztecs

* "I Told The Brook" / "Funny Face" (1965)
* "Twilight Time" / "My Girl Josephine (1965)
* "Hallelujah I Love Her So" / "Baby Hold Me Close" (1965)
* "Poison Ivy" / "Blue Day" (1965)
* "Love Letters" / "Dancing In The Street" (1965)

### Bee Gees

* *Bee Gees' 1st* (1967)
* *Horizontal* (1968)
* *Idea* (1968)
* *Odessa* (1969)

Notas
-----

1. ↑  Joseph Brennan. "Gibb Songs: 1966".
2. ↑  Tobler, John (1992). *NME Rock 'N' Roll Years* (1st ed.). London: Reed International Books Ltd. p. 190. CN 5585.
3. ↑  Discogs.com. "Fanny Adams: Fanny Adams".
4. ↑  Joseph Brennan. "Gibb Songs: 1976".
5. ↑  "Vince Meloney. Entrevista con Claudia Seeger". Arquivado dende o orixinal o 01 de xuño de 2013. Consultado o 16 de xuño de 2013.

Véxase tamén
------------

### Ligazóns externas

* Web de Vince Melouny
* Entrevista na emisora ABC de Brisbane
* Vídeo de Vince Melouney intrepetando "To Love Somebody"

|  |  |
| --- | --- |
| Control de autoridades | 
* Wd: Q2035630
* AllMusic: mn0000632370
* Discogs: 684051
* Europeana: ID
* IMDb: nm1532418
* MusicBrainz: ID
* NPG: mp162414

 |
Xornalistas recollendo unhas declaracións.
Un **xornalista** ou **periodista** é aquela persoa que se dedica ó xornalismo en calquera das súas formas, xa sexa na prensa escrita, radio, televisión ou medios dixitais. O xornalista dedícase basicamente á busca de información e á súa posterior difusión.

Existen varios principios que guían o labor do periodista, o principal dos cales é o respecto pola verdade e o rigor na busca da información. En xeral, considérase bo xornalista ó que consegue información relevante, breve e exacta no menor tempo posible.

Segundo as palabras do académico alemán Wolfgang Donsbach, citado por Kunczik para comprender o significado deste concepto:

> 
> 
> Un xornalista é alguén que participa na formación do contido do produto do medio masivo, sexa na colección, avaliación, detección, procesamento ou diseminación das novas, comentarios ou entretemento.
> 
>

Notas
-----

1. ↑  Definicións no *Dicionario da Real Academia Galega* e no Portal das Palabras para *xornalista*.
2. ↑  Definicións no *Dicionario da Real Academia Galega* e no Portal das Palabras para *periodista*.

Véxase tamén
------------

### Outros artigos

* Xornalismo
* Medio de comunicación

### Ligazóns externas

* Perfil ocupacional: Periodista

|  |  |
| --- | --- |
| Control de autoridades | 
* Wd: Q1930187
* AAT: 300025501
* BNCF: 1737
* BNE: XX526234
* BNF: 11934262j
* FAST: 984188
* GEC: 0131134
* GND: 4028781-6
* LCCN: sh85070788
* NDL: 00574980
* NKC: ph123339

 |

---

|  |  |
| --- | --- |
| Este artigo tan só é un bosquexo |  *Este artigo sobre xornalismo é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Alternador de fábrica téxtil (Museo da Ciencia e da Técnica de Cataluña, Terrasa).
A **xeración de enerxía eléctrica** consiste en transformar algunha clase de enerxía (química, cinética, térmica o lumínica, nuclear, solar entre outras), en enerxía eléctrica. Para a xeración industrial recorrese a instalacións denominadas centrais eléctricas, que executan algunha das transformacións citadas.
Estas constitúen o primeiro elo do sistema de subministración eléctrica. A xeración eléctrica realízase, basicamente, mediante un xerador; se ben estes non difiren entre si en canto ao seu principio de funcionamento, varían en función á forma en que se accionan.

Desde que se descubriu a corrente alterna e a forma de producila nos alternadores, levouse a cabo unha inmensa actividade tecnolóxica para levar a enerxía eléctrica a todos os lugares habitados do mundo, polo que, xunto á construción de grandes e variadas centrais eléctricas, se construíron sofisticadas redes de transporte e sistemas de distribución. Porén, o aproveitamento foi e segue sendo moi desigual en todo o planeta. Así, os países industrializados ou do primeiro mundo son grandes consumidores de enerxía eléctrica, mentres que os países en vías de desenvolvemento apenas desfrutan das súas vantaxes.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Xeración de electricidade***  |

### Outros artigos

* Electricidade

|  |  |
| --- | --- |
| Control de autoridades | 
* Wd: Q383973
* GND: 4133665-3
* JSTOR: power-generation
* LCCN: sh85041913
* MAG: 423512
* NDL: 00563020

 |
**Xiana Margarida Méndez Bértolo**, nada o 27 de xullo de 1977 en Pontevedra, é unha economista galega. Desde xuño de 2018 é Secretaria de Estado de Comercio no goberno de Pedro Sánchez.

Traxectoria
-----------

Licenciouse en Dereito e en Administración e dirección de empresas pola Universidade Pontificia Comillas de Madrid. En 2004 ingresou mediante concurso oposición no Corpo Superior de Técnicos Comerciais e Economistas do Estado e comezou a súa traxectoria profesional na Comisión Nacional da Competencia (CNC).

Entre os anos 2013 e 2015, desempeñou diferentes postos na Dirección Xeral de Política Económica do Ministerio de Economía, chegando a especializarse nos sectores do transporte, infraestuturas e crédito oficial.

A partir do mes de agosto de 2015, pasou a ser a Conselleira Económica e Comercial da Embaixada de España en Ecuador, situada na cidade de Quito.

En 2018 regresou a España após ser nomeada polo Consello de Ministros, como a nova Secretaría de Estado de Comercio e tamén a nova Presidenta do Instituto Español de Comercio Exterior (ICEX). O 16 de xaneiro de 2023 estivo a piques de ser cesada pola ministra Reyes Maroto a favor de Juan Ignacio Díaz Bidart por presións de Nadia Calviño, pero a operación foi abortada por Moncloa.

Vida persoal
------------

É irmá da xeógrafa Elena Méndez Bértolo e do psicólogo Constantino Méndez Bértolo.

Notas
-----

1. 1 2  J. G. C. (23 de xuño de 2018). "O Goberno designa á galega Xiana Méndez secretaria de Estado de Comercio". *La Opinión A Coruña*. Consultado o 24 de xuño de 2020.
2. ↑  Europa Press (22 de xuño de 2018). "A pontevedresa Xiana Méndez, nova secretaria de Estado de Comercio". *Faro de Vigo*. Consultado o 24 de xuño de 2020.
3. ↑  Axencia EFE (22 de xuño de 2018). "Xiana Méndez Bértolo, nueva secretaria de Estado de Comercio". *La Vanguardia*. Consultado o 24 de xuño de 2020.
4. ↑  Ketty Garat (17 de xaneiro de 2023). "Maroto maniobra para cesar a la secretaria de Comercio y nombrar a su jefe de gabinete". Consultado o 28 de xuño de 2023.
5. ↑  Ketty Garat (27 de xuño de 2023). "El 'dos' de Maroto cesó a la cúpula de Industria tras negarse a colocar al marido de Calviño". Consultado o 28 de xuño de 2023.

Véxase tamén
------------

### Ligazóns externas

* Xiana Méndez no Portal da transparencia do Goberno de España Arquivado 26 de xuño de 2020 en Wayback Machine.

|  |  |
| --- | --- |
| Control de autoridades | 
* Wd: Q60447611
* Dialnet: 4132341

 |
**Xiao Varela Gómez**, nado na Coruña en 1978, é un arquitecto e político galego.

Traxectoria
-----------

Arquitecto pola Escola Técnica Superior de Arquitectura da Coruña, dedicouse á arquitectura, ao urbanismo e á intervención comunitaria desde a Cooperativa Hábitat Social, da que foi socio fundador e da que causou baixa antes da súa incorporación ao goberno municipal coruñés no ano 2015.

Dentro do seu ámbito profesional realizou diversos traballos, desde o urbanismo participativo até a construción natural, investigando, divulgando e promovendo o uso de materiais naturais e a recuperación das técnicas tradicionais na construción moderna.

Activista social, participou de diferentes iniciativas vencelladas ao urbanismo crítico, denunciando a especulación urbanística e traballando para dar solución aos asentamentos precarios da cidade da Coruña.

Na órbita do Bloque Nacionalista Galego durante o período 2007-2011,[*Verificar credibilidade*] en 2014, participou activamente na creación do espazo cidadán de confluencia, Marea Atlántica, que terminou por constituírse nun partido instrumental para presentarse ás eleccións municipais do ano 2015. Nese mesmo ano chegou ao goberno municipal da Coruña tras ir como número tres da candidatura. 

Dentro do goberno municipal, foi nomeado segundo tenente de alcalde, responsable da Área de Rexeneración Urbana, Dereito á Vivenda e Mobilidade Sostible, e representante do concello como conselleiro na Autoridade Portuaria da Coruña, dende a que loitou pola defensa da titularidade pública dos terreos dos peiraos interiores da cidade. 

Despois de que a Marea Atlántica perdese o goberno da cidade no ano 2019, continuou exercendo como concelleiro da oposición, até que en setembro de 2020 anunciou a súa intención de renunciar á súa acta, e solicitou a súa baixa da Marea Atlántica, que se fixo efectiva en novembro dese mesmo ano.

Notas
-----

1. ↑  Punzón, Carlos (15/3/2015). "El BNG, cantera de las mareas". *La Voz de Galicia* (en castelán).
2. ↑  Twitter (ed.). "Acta de renuncia de Xiao Varela". Consultado o 25 de febreiro de 2021.

Véxase tamén
------------

### Ligazóns externas

* Biografía de Xiao Varela na web municipal
Sede central da ZDF en Maguncia.
A **ZDF**, acrónimo de **Zweites Deutsches Fernsehen** (*Segunda Televisión Alemá*), é unha canle pública de televisión alemá con sede en Maguncia.

Historia e características
--------------------------

As súas emisións deron comezo o 1 de abril de 1963. A súa sede, inicialmente en Wiesbaden, foi trasladada a Maguncia en 1974.

Réxea unha axencia sen ánimo de lucro establecida conxuntamente polos *Länder* alemáns. Opera outras canles como a 3sat, Arte, KI.KA e Phoenix.

Véxase tamén
------------

### Ligazóns externas

* Páxina web da ZDF *(en alemán)*

|  |  |
| --- | --- |
| Control de autoridades | 
* Wd: Q48989
* WorldCat
* VIAF: 153615131
* BIBSYS: 3048755
* BNE: XX133222
* BNF: 13884773q
* BRE: 4673856
* CANTIC: a11633992
* CiNii: DA02684086
* Discogs: 2532054
* EBID: ID
* GND: 38777-0
* IMDb: co0078814
* ISNI: 0000 0001 2191 9313
* LCCN: n80113710
* MAVISE: 46
* MusicBrainz: ID
* MusicBrainz: ID
* NKC: ko2010573762
* NLA: 36565855
* SUDOC: 076133494

 |
Trío de forró pé-de-serra. O zabumbeiro é o da esquerda.
A **Zambumba** é un tambor confeccionado de pranchas de madeira coladas con veos alternados ou metal, no formato de caixas cilíndricas, tamén coñecido por **zambumba**, de medias e grandes dimensións e sonoridade grave, sendo tocado ou percutido por varetas, macetas ou baquetas, en superficie cunha ou dúas membranas estiradas nunha das bases, as cales, percutidas, producen sons indeterminados, moito usado para arcar o ritmo en determinados xéneros musicais.

A **zabumba** é un instrumento característico de ritmos nordestinos (do Brasil) como coco, xaxado, forró e xote. Co seu son grave marca o tempo forte da música. 
Marca tamén o contratempo debido á súa vareta chamada *bacallau*, que bate na pel inferior. 
O son grave funciona como unha especie de bombo de batería, en canto traballa o bacallau, que é unha especie de caixa.

A súa pel pode ser de coiro ou de nailon, sendo que este non presenta problemas coas afinacións provocadas pola temperatura.

O vocábulo "zabumba" é utilizado tamén co significado de azar, ou unha reviravolta negativa na vida de alguén.

|  |  |
| --- | --- |
| Control de autoridades | 
* Wd: Q139132
* MusicBrainz: ID

 |
Xbox One
**Xbox One** é unha consola de videoxogos desenvolvida por Microsoft e anunciada en maio de 2013. É a sucesora da Xbox 360 e a terceira consola da familia Xbox, lanzada á venda en Norteamérica, algúns países de Europa, Australia e no Brasil en novembro de 2013, e no Xapón, China e outros países europeos en setembro de 2014. Compite coa consola de Sony PlayStation 4 e a Wii U de Nintendo como parte oitava xeración de videoconsolas. Foi a primeira consola de Xbox vendida na China, especificamente na Zona de Mercado Libre de Shanghai. A Xbox One supuxo un cambio de volta á arquitectura x86 usada na Xbox orixinal, cuha APU de AMD construída ó redor dun conxunto de instrucións x86-64.

|  |  |
| --- | --- |
| Control de autoridades | 
* Wd: Q13361286
* GiantBomb: 3045-145
* IGDB: xboxone
* LCCN: sh2014000242

 |

---

|  |  |
| --- | --- |
|  |  *Este artigo sobre videoxogos é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Alegoría, autor anónimo.
**Xerminal** (en francés: *Germinal*) é o nome do sétimo mes do calendario republicano francés, o primeiro da estación da primavera, que dura desde o 20 ou 21 de marzo ata o 19 ou 20 de abril, segundo o ano. Coincide de xeito aproximado co paso aparente do Sol pola constelación zodiacal de Aries.

O nome do mes deriva do latín *germen*, que quere dicir "semente". Segundo o informe á Convención proposto por Fabre d'Églantine, o devandito nome refírese  "á fermentación e ao desenvolvemento do zume dos vexetais de marzo a abril". O sufixo *-al* denota que o mes pertence á estación da primavera, igual que Floreal e Pradal.

Véxase tamén
------------

### Ligazóns externas

* Historia do calendario republicano francés no blog *Filosofía para la buena vida* *(en castelán)*
* Facsímile dos meses de primavera do ano II.

| * v
* c
* e
Calendario republicano francés |
| --- |
| 
* Vendimario
* Brumario
* Frimario
* Nivoso
* Pluvioso
* Ventoso
* Xerminal
* Floreal
* Pradal
* Mesidor
* Termidor
* Frutidor

 |
Vinagre de arroz
O vinagre de arroz emprégase coma condimento de numerosos pratos da cociña asiática, coma por exemplo o suxi.
O **vinagre de arroz** é un vinagre suave elaborado a partir do produto da fermentación do arroz. A súa cor oscila entre o branco e o dourado pálido. É o único vinagre usado na cociña xaponesa, co que se aduban numerosos pratos coma o popular suxi, o que fai é intervir na elaboración do arroz que acompaña o peixe nas diferentes formas de suxi que existen (por exemplo maki-suxi que son os roliños de arroz con peixe arrodeados de alga nori). Consérvase moito tempo nun lugar fresco. O vinagre de arroz ten un sabor sutil, mais acedo e é máis suave que outros tipos de vinagre (coma o de viño).

Gastronomía do Xapón
--------------------

En xaponés a este vinagre chámaselle *komezu*. O seu sabor aseméllase ao do vinagre branco, porén é máis mesto. Coma substituto adoita utilizarse vinagre de mazá, que ten un nivel de acidez semellante. É común ás veces, cando non se dispón deste ingrediente, empregar unha cocción de vinagre de mazá e azucre a partes iguais.
Elaboración dun cesto de vime.
Cadeira de vime plástico.
O **vime**, **vimbio**, **vimbis**, **bringa** ou **vimia** é unha vara longa e fina que provén das pólas moles e flexíbeis do vimieiro, que se emprega para atar monllos, facer cestos e mobles, atar vides etc. É un material utilizado dende tempos primitivos. Hoxe desígnase coma vime calquera materia prima de orixe vexetal con características semellantes.

Etimoloxía
----------

A verba galega, coincidente coa portuguesa, vime, vén do latín *vimen*. Tamén se lle denomina en Galicia: vimbia, vimbio, vimia, bringa.

Materiais
---------

Alén da vimeira orixinal, na cestaría úsanse outros materiais bastante comúns como algunhas gramíneas, pólas doutros salgueiros, como o salgueiro bravo, pólas de abeleira, millo, canas e bambús. Empréganse poliñas, ou mesmo o tronco principal, sempre que sexa fino e flexíbel.

A súa composición semella feble, mais é robusta, tornándose nunha opción de materia prima barata e doada de obter. Despois de ser trenzado con firmeza, posúe gran resistencia e durabilidade.

Histórico
---------

Na Antigüidade utilizouse este material para facer escudos, coma no Imperio Persa. Referencias documentais dan conta da súa existencia no Antigo Exipto e tamén se cre que o seu uso expandiuse na Idade de Ferro, con grande influencia no desenvolvemento da arte celta.

O vime estivo presente nos primeiros prototipos de globos e avións, polo seu baixo peso e resistencia; nos globos, até en tempos actuais, é un dos materias co que se confeccionan os cestos no que van os pasaxeiros.

Nos tempos modernos a súa estética foi influenciada fortemente polo Movemento de Artes e Oficios, do final do século XX.

O rexistro máis antigo nas Américas de artefacto de vime é o de Heywood-Wakefield, en Gardner, Massachusetts. Os artefactos antigos en vime son bastante valorados polos coleccionistas.

Notas
-----

1. ↑  Definicións no *Dicionario da Real Academia Galega* e no Portal das Palabras para *vime*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Vime Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q1081013
* AAT: 300044074
* BNCF: 2825
* GEC: 0150742
* JSTOR: wickerwork
* MAG: 2777039795

 |
O **xénero de Deus** pode ser visto como un aspecto literal ou alegórico dunha divindade. En relixións politeístas, os deuses máis comumente posúen xéneros sexuais literais que os permiten interactuar uns cos outros, e até mesmo con humanos, de maneira sexual. Porén, na maioría das relixións monoteístas non hai un ser co cal Deus poida ser comparado para concluír un xénero literal, entón a afirmación do xénero desta deidade única e solitaria é probabelmente unha analoxía de como Deus e os humanos consignan e se relacionan entre si, sen ningunha connotación sexual. Malia que o concepto de Deus é un espírito inintelixíbel en moitas relixións e, polo tanto, desprovido de xénero, o debate sobre o seu sexo medrou nas décadas recentes. A preponderancia das referencias a Deus no antigo e novo testamentos é nun contexto de figura masculina; frecuentemente é citado como "pai". A pesar disto, hai un número significativo de alegorías femininas referentes ó deus xudaico-cristián, comumente nun papel materno.

Véxase tamén
------------

### Bibliografía

* Berke, Matthew. 'God and Gender in Judaism'. *First Things* **64** (1996): 33–38.
* Dorff, Elliot N. *Male and Female God Created Them: Equality with Distinction*. University Papers. Os Ánxeles: University of Judaism, 1984, pp. 13–23.
* Eller, Vernard. *The Language of Canaan and the Grammar of Feminism*. Grand Rapids, Míchigan: William B Eerdmans Publishing Company, 1982.
* Harlow, Jules. 'Feminist Linguistics and Jewish Liturgy'. *Conservative Judaism* **49** (1997): 3–25.
* Johnson, Elizabeth. 'The Incomprehensibility of God and the Image of God Male and Female'. *Theological Studies* **45** (1984): 441–465.
* Platinga, Alvin Carl. "God, Arguments for the Existence of". *Routledge Encyclopedia of Philosophy*. Routledge, 2000.
* Swinburne, Richard G. "God". In Ted Honderich (ed.). *The Oxford Companion to Philosophy*. Oxford University Press, 1995.

|  |  |
| --- | --- |
| Control de autoridades | 
* Wd: Q5530995
* MAG: 2776766291

 |
**Wilusa** ou Wiluša foi un reino da rexión da Tróade, en Anatolia, a miúdo confederado con Arzawa (que era unha rexión formada polo menos por cinco reinos ás veces confederados e outras non: Arzawa propia, Mira, Hapalla, Río Seha, e Wilusa). Foi a homérica Ilios ou Ilión, probabelmente na rexión da Tróade, pero sen incluír Troia, que debía de ser un estado separado (Troia en hitita = Taruisa ou Taruiša).

Arzawa foi sometida temporalmente polo rei hitita Hattusilis I na segunda metade do século –XVII, pero non tardou en recuperar a independencia. Pero Wilusa, tamén sometida seguramente ao mesmo tempo, permaneceu aliada aos hititas como se testemuña polos agasallos enviados periodicamente desde Wilusa ao rei hitita. O gobernante en tempo de Suppiluliumas I era Kukkuni, identificado como o grego Kyknos, rei de Colonas na Tróade e heroe da guerra de Troia, fillo de Poseidón, que, segundo a lenda, foi morto por Aquiles, co que se mantiveron boas relacións.

Wilusa estivo casualmente aliada a Arzawa nos últimos momentos deste reino. Ao cabo da guerra, extinguido o reino de Arzawa, o rei hitita Mursilis II fixo un tratado co gobernante de Wilusa chamado Alaksandu (Alexandre) que fora adoptado como sucesor por Kukkuni, e restableceuse a amizade entre os dous estados.

A guerra civil entre Mursilis III e Hattusilis III produciu de feito a independencia de Wilusa, pero, ao final do reinado de Hattusilis III, xa volvía a ser aliada do reino hitita.

|  |  |
| --- | --- |
| Control de autoridades | 
* Wd: Q337767
* WorldCat
* VIAF: 316732369

 |
A **xerarquía da morte** (*Hierarchy of death* en inglés) é un concepto empregado polos xornalistas para definir a sobreatención por parte dos medios de comunicación a fenómenos tráxicos se estes se producen en países desenvolvidos, afectan a xente oriúnda do país, e pertencen á raza branca, en comparación coa menor cobertura dos medios a sucesos que non cumpran estas característica.

Un dos xornalistas que máis escribiu sobre o tema é o escocés Allan Massie.

A rede social Facebook foi tamén criticada por participar na cultura da xerarquía da morte, ao permitir mudar a foto de perfil dos usuarios cunha bandeira de Francia coma mostra de solidariedade cos atentados de París de novembro de 2015, mentres que non ofertaba tal opción para o atentado que se producira no Líbano só un día antes, o que moitos cualificaron de agravio comparativo. A mesma rede social tamén activou unha ferramenta que permitía a todo aquel que se atopase en París avisar a súa familia que se atopaba a salvo.

Outros fenómenos que se poderían cualificar como con atención desproporcionada por estaren sometidos ao fenómeno da xerarquía da morte son o accidente aéreo de Germanwings ou os atentados da maratón de Boston.[]

Fenómenos similares
-------------------

O fenómeno da xerarquía da morte é similar ao que acontece coa síndrome da muller branca desaparecida.

Notas
-----

1. ↑  Massie, Allan (16 de abril de 2013). "Allan Massie: Keep Boston bombings in perspective". The Scotsman. Arquivado dende o orixinal o 29 de maio de 2015. Consultado o 29 de maio de 2015.
2. ↑  Rubio, Jaime. El País, ed. "Facebook y la jerarquía de la muerte: por qué puedes poner en tu perfil la bandera de Francia y no la del Líbano". Consultado o 24 de setembro de 2016.
3. ↑  Jones, Owen (21-4-2013). "Owen Jones: Our shameful hierarchy - some deaths matter more than others - Comment - Voices". London: The Independent. Consultado o 29-4-2013.

Véxase tamén
------------

### Outros artigos

* Racismo

### Ligazóns externas

* "A hierarchy of death" Artigo de opinión de Roy Greenslade no xornal *The Guardian*.